Üks lõbus lugu?  Huh, me oleme palju huumorit teinud koos, aga ma vast ei hakkaks neid asju siin rääkima.  Küll aga on üks naljakas lugu meie freerollide päevilt. Lugu järgmine: oleme Allani pool, taome freerolle ja pärast pikka võistlust olen mina HU-s. Esikoht saab paketi Leetu live'ile. Nii vähemalt saime meie aru. Tegin siis HU-d, võit tuli koju ja rõõm kui suur. Kohe poodi joogi järgi ja  tähistama! Vines peaga saatsime "supporti" kirja, et kuis lood on, kuidas me piletid ja papi kätte saame. Tuleb vastus, et saime hoopis pileti satikale, kust siis võimalik võita pakett. Targad mehed nagu ikka, lugesime uuesti freerolli infi ja seal selgelt kirjas, et Leetu minek! Korralikus vines ja emotsioonid üleval sai otsus vastu võetud, et kuradi petturid kohe saadame tarbijakaitse selga neile. Õnneks otsustasime saata kirja järgmisel päeval peale pidu. Hommikul lugedes turniiri infot saime lõpuks aru, et öösel  rõõmsas meeleolus olime siiski ise mööda pannud. Hi-hi- hii. Siiamaani pakub nalja.